wickkiey/tamil-wikipedia-markdown huggingface dataset:
# சாவித்ரி தேவி



**சாவித்ரி தேவி முகர்ஜி** (Savitri Devi)என்கிற சாவித்ரி தேவி "மாக்ஸிமியானி போர்டாஸ்" என்பவரின் புனைபெயராகும். இவரது காலம் செப்டம்பர் 30, 1905 முதல் அக்டோபர் 22, 1982 வரை ஆகும். இவர் கிரீக், பிரெஞ்சு, இத்தாலியன் மொழி எழுத்தாளர் ஆவார். இவர் ஒரு ஆழ்ந்த சூழலியலின் முக்கிய ஆதரவாளர் ஆவார், மற்றும் நாசிசம், அச்சு நாடுகளுக்கு எதிராக இரண்டாம் உலகப் போரின் போது நேச நாடுகளின் சார்பில் இந்தியாவிற்கான உளவாளியாக இருந்தார்  

1959 இல், விலங்குரிமை விவாதத்தை "தி இம்பீச்மெண்ட் ஆஃப் மேன்" என்ற புத்தகத்தில் எழுதியுள்ளார் மேலும், இந்து சமயத்தின் ஆதரவாளராக இருந்தார்.  

## இளமைப்பருவம்
"மாக்ஸிமியானி ஜூலியா போர்டாஸ்" என்ற இயற்பெயருடன் 1905இல் பிறந்த சாவித்ரி தேவி மாக்சிம் போர்ட்டஸ் என்பவருக்கு மகளாவார். கிரேக்க மற்றும் இத்தாலிய வம்சாவளியைச் சேர்ந்த ஒரு பிரெஞ்சு குடிமகனுக்கும், ஒரு ஆங்கில பெண்மணிக்கும் மகளாகவார். ஜூலியா போர்டாஸ் எடைக்குறைவாக குறைப்பிரசவத்தில் பிறந்தவர். குழந்தை பருவத்திலிருந்து அவர் தனது அரசியல் கருத்துக்களை வலியுறுத்தினார். மேலும், அவரது வாழ்நாள் முழுவதும், அவர் விலங்குகளின் உரிமைகளுக்காகக் குரல்கொடுப்பவராக இருந்தார். அவரது முந்தைய அரசியல் தொடர்புகள் கிரேக்க தேசியவாதத்துடன் இருந்தன.  

இவர், தத்துவம் மற்றும் வேதியியல் படித்தார், இரண்டு முதுகலை பட்டங்கள் மற்றும் ஒரு முனைவர் பட்டத்தை தத்துவத்தில் லியோன் பல்கலைக்கழகத்தில் பெற்றார். அடுத்து இவர் கிரேக்கத்திற்குப் பயணம் செய்தார், அங்குள்ள புகழ்பெற்ற இடிபாடுகளை ஆய்வு செய்தார். இங்கே ஹெயின்ரிச் ஷிலீமேனின் சுவசுத்திக்காவின் அனத்தோலியா கண்டுபிடிப்பை அறிந்திருந்தார். பண்டைக் கிரேக்கம், ஆரியர்களின் மூலமாக இருந்ததாக அவரது முடிவு இருந்தது.  

## மேற்கோள் தரவுகள்
# எத்தியோப்பியன் ஏர்லைன்சு வானூர்தி 302


**எத்தியோப்பியன் ஏர்லைன்சு வானூர்தி 302** (*Ethiopian Airlines Flight 302*) என்பது 2019 ஆம் ஆண்டு மார்ச் 10 ஆம் நாள் நடந்த வான் விபத்து ஆகும். எத்தியோப்பியன் ஏர்லைன்ஸ் விமானம் 302 (போயிங் - 737 இரக விமானம்) எத்தியோப்பியா நாட்டின் தலைநகரான அடிஸ் அபாபாவில் இருந்து கென்யா நாட்டின் தலைநகரான நைரோபி நோக்கி சென்ற போது விபத்துக்குள்ளானது. இந்த விபத்தில் 149 பயணிகளும், 8 விமானப் பணியாளர்களுமாக 157 பேர் உயிரிழந்துள்ளனர். இந்த விமானம் காலை 8.38 மணிக்கு விமான நிலையத்தில் இருந்து புறப்பட்டது. புறப்பட்ட 6 நிமிடங்களில் கட்டுப்பாட்டு அறையுடன் இருந்த தொடர்பை இழந்தது. பிசாப்டூ என்ற நகருக்கு மேலே பறந்து கொண்டிருந்த போது விபத்துக்குள்ளானதாக எத்தியோப்பியா விமான நிலைய அதிகாரிகள் தெரிவித்துள்ளனர். இந்த விபத்தில் கென்ய நாட்டைச் சேர்ந்த 32 பேர், எத்தியோப்பியாவைச் சேர்ந்த 9 பேர், சீனா, இத்தாலி, அமெரிக்காவைச் சேர்ந்த தலா 9 பேர், பிரான்சு, இங்கிலாந்தைச் சேர்ந்த தலா 7 பேர், எகிப்து நாட்டைச் சேர்ந்த 6 பேர், நெதர்லாந்தைச் சேர்ந்த 5 பேர், இந்தியாவைச் சேர்ந்த 4 பேர் உயிரிழந்தனர்.
# இயற்பியலறிஞர்

இயற்பியலறிஞர் (*Physicist*)என்பவர் இயற்பியல் என்ற துறையில் நிபுணர் ஆவர். இயற்பியல் என்பது பொருளியல் அண்டத்தின் அனைத்து நீட்டல் அளவுறை கால அளவுறைகளிலும் பொருளுக்கும் ஆற்றலுக்கும் இடையே ஏற்படும் ஊடாட்டங்களையும் அடக்கிய அறிவியற்றுறை ஆகும். எனவே இயற்பியலறிஞர்கள் பொதுவாகவே நிகழ்பாடுகளின் அடிமூலமான இறுதிக் காரணத்தைக் கண்டறிவதில் ஈடுபாடுள்ளவர்கள்; மேலும் தங்கள் புரிதலைக் கணிதவழியாகக் கட்டமைப்பர்.  

இயற்பியலறிஞர்கள் அனைத்து நீட்டல் அளவுறைகளையும் எட்டியபடியான அகன்ற ஆய்வுப்புலங்களில் ஆய்வுப்பணி புரிவர்: அணுவக இயற்பியல், அணுத்துகளியற்பியல் என்று தொடங்கி உயிரியலியற்பியல் என்றெல்லாந் தாண்டி அண்டம் முழுதையும் உள்ளடக்கிய அண்டவியல் அளவுறை வரைக்கும் என்று அந்த ஆய்வுப்புலங்களின் அகவை எட்டும். இயற்பியலறிஞர்கள் இருவகைப்படுவர்: பொருளியல் நிகழ்பாட்டுக் கவனிப்பிலும் சோதனைப் பகுப்பாய்விலும் ஈடுபடும் சோதனை இயற்பியலறிஞர்கள் என்றும் இயற்கை நிகழ்பாடுகளின் காரணங்காணல், விளக்கம், கணிப்பு ஆகிய நோக்கங்களோடு பொருளியல் அமையங்களுக்குக் கணித அந்தாயங்களை அமைப்பதில் ஈடுபடும் கோட்பாட்டியல் இயற்பியலறிஞர்கள் என்றும் இருவகையினர்.
# துர்கா கோட்



**துர்கா கோட்** (Durga Khote) (14 ஜனவரி 1905 முதல் 22 செப்டம்பர் 1991 வரை) ஓர் இந்திய நடிகை ஆவார், அவரது காலத்தின் முன்னணி நடிகர்களில் ஒருவராக தொடங்கி, இந்தி மற்றும் மராத்தி திரையுலகம், நாடககங்கள் பொன்றவற்றில் இவர் 50 க்கும் மேற்பட்ட ஆண்டுகளில் பணியாற்றியுள்ளார், சுமார் 200 படங்கள் மற்றும் பல திரையரங்கு தயாரிப்புகளில் பங்காற்றியுள்ளார்.  

2000இல் "இந்தியா டுடே" வெளியிட்ட சிறப்பிதழ் ஒன்றில் இந்தியாவை கட்டமைத்த நூறு நபர்களில் இந்தியத் திரைப்படத்துறை சார்பில் துர்கா கோட் பெயரும் இடம் பெற்றது. திரைப்பட தொழிலில் நுழைந்த மரியாதைக்குரிய குடும்பங்களின் முதல் பெண்மணியாக அவர் இருந்தார், இது சமூக கட்டுப்பாட்டை உடைதெறிந்தது.  

பாலிவுட் படங்களில் தாய் பாத்திரங்களில் நடித்துள்ள நடிகைகளில் முதல் பத்து நடிகைகளில் ஒருவராக இருந்துள்ளார். அவைகளில் குறிப்பிடத்தக்க படங்களான "ஜோதாபாய்", *முகல்-இ-அசாம்* (1960); படத்தில் கைகேயி வேடம் விஜய் பட்டின் "பாரத் மிலாப்: போன்ற படங்களில் தாய் வேடங்களை ஏற்று நடித்துள்ளார். 1983இல் இந்திய சினிமாவுக்கு வாழ்நாள் முழுவதும் பங்களிப்பு வழங்கியதற்காக இந்தியத் திரைப்படத்துறை வழங்கும் மிக உயர்ந்த விருதான தாதாசாகெப் பால்கே விருது பெற்றார்.  

## இளமைக் காலம்
கோவாவில் இருந்து வந்த கொங்கனி மொழி பேசும் ஒரு குடும்பத்தில் கோட் விட்டா லாட் என்ற பெயரில் பிறந்துள்ளார். அவரது தந்தையின் பெயர் பாண்டர்காங் சாம்ராவ் லாட் மற்றும் அவரது தாயின் பெயர் மஞ்சுளாபாய் என்பதாகும்.  

26 வயதிலேயே, துர்கா கோட் கணவரை இழந்தார். பகுல் மற்றும் ஹரின் என்ற தனது குழந்தைகளுக்கு ஆதரவாக திரைப்படத்தில் பணிபுரிய ஆரம்பித்தார். அவ்வாறு செய்யும்போது, அனவருக்கும் அவர் ஒரு முன்னோடியாக ஆனார்: ஒரு பாரம்பரிய குடும்பத்தில் இருந்து வந்து புகழ் பெற்றார், மேலும் துணிச்சலானவராக கருதப்பட்ட இவர் திரைப்படத் தொழிலாளிகளின் பாதுகாவலராகவும், இருந்தார். மேலும், பெரும்பாலான பெண் கதாபாத்திரங்களில் அந்த நேரத்தில் ஆண்கள் நடித்து வந்தனர்.  

## தொழில்

துர்கா கோட்டே பிரபாத் பிலிம் கம்பெனி மூலம் 1931 ஆம் ஆண்டின் பேசாப் படமான "ஃபாரேபி ஜால்"லில் ஒரு சிறிய பாத்திரத்தில் அறிமுகமானார், அதன் பின்' 'மாயா மச்சீந்திரா (1932) படத்தில் நடித்தார். 1932இல் இந்தி மற்றும் மராத்தி மொழிகளில் எடுக்கப்பட்ட பதிப்பான "அயோத்யாச்சா ராஜா" என்ற பிரபாத்தின் மற்றொரு படத்தில் கதாநாயகியாக நடித்துள்ளார், மராத்தி மொழி பேசும் முதல் பேசும் பட்மாகும், இது நல்லதொரு வெற்றியைப் பெற்றது, அதில் அவர் "ராணி தாராமதி"யாக நடித்தார்.  
## தனிப்பட்ட வாழ்க்கை
துர்கா கோட்டே இளமைக் காலத்தில் தனது சொந்த சாதி மற்றும் சமூக பின்னணியைப் கொண்ட ஒரு இளைஞரான "விஸ்வநாத் கோட்" என்பவரை திருமணம் செய்துகொண்டார்.  
இது ஒரு மரபு சார்ந்த குடும்பத்தின் பாரம்பரிய திருமணமாக இருந்தது, இந்த இணை ஒரு இசைவான மற்றும் மகிழ்ச்சியான வாழ்க்கை வாழ்ந்து, இவர்களுக்கு இரண்டு மகன்கள் ஆவர். பனாரசு இந்து பல்கலைக்கழகத்தில் விஸ்வநாத் ஒரு இயந்திர பொறியியலாளராக இருந்தார். அவரது குடும்பம் உயர் நடுத்தர மற்றும் தொழில்முறை, நவீன ஆங்கில கல்வி மற்றும் உயர் சமூக நிலைப்பாட்டில் இருந்தது; அவருடைய மூதாதையர்கள் முக்கிய வங்கியாளர்களாக இருந்தனர். துர்காவின் 26 வயதில் விஸ்வநாத் கோட் இளம் வயதில் இறந்தார்.  
2013 மே 3 அன்று இந்திய அஞ்சல் துறை மரியாதைக்குரிய துர்காவின் முகத்தைத் தாங்கி நிற்கும் ஒரு தபால் முத்திரையை, வெளியிட்டது.
# ரூபாய் (திரைப்படம்)



**ரூபாய்** (***Rubaai***) எம். அன்பழகன் இயக்கத்தில், 2017 ஆம் ஆண்டு வெளிவந்த இந்தியத் தமிழ்த் திரைப்படமாகும். பிரபு சாலமன் தயாரிப்பில், டி. இமான் இசையில், 14 ஜூலை 2017 ஆம் ஆண்டு வெளிவந்தது. இதில், சந்திரன், ஆனந்தி, சின்னி ஜெயந்த் மற்றும் பலர் நடித்துள்ளனர்.  

## நடிகர்கள்
சந்திரன், ஆனந்தி, கிஷோர் ரவிச்சந்திரன், சின்னி ஜெயந்த், மனோகர், ஜி. மாரிமுத்து, வெற்றிவேல் ராஜா, ஹலோ கந்தசாமி, பரோட்டா முருகேஷ், தாஸ், மூணார் சுப்பிரமணி, ஞானவேல், மைனா பாலா.  

## கதைச்சுருக்கம்
இரு நண்பர்களான பரணியும் (சந்திரன்) பாபுவும் (கிஷோர் ரவிச்சந்திரன்) சின்ன டிரக் ஓட்டும் தொழில் செய்பவர்கள். தேனியில் இருக்கும் அவர்கள், வண்டி கடனை கட்ட இயலாமல் போகிறது. அந்நிலையில், குங்குமராஜன் (சின்னி ஜெயந்த்) என்பவருக்கு வீடு மாற்றி கொடுக்கும் வேலையை செய்யும் பொழுது, அவரின் மகள், பொன்னியை (ஆனந்தி) காதல் செய்கிறான் பரணி. குங்குமராஜன் குடிபுகும் புது வீடு அவருக்கு கிடைக்காமல் போவதால், அந்த சின்ன டிரகிலேயே இரவு முழுவதும் பொருட்களுடன் சென்னையில் அலைய நேரிடுகிறது.  

அதே சமயம், மணி ஷர்மா (ஹரிஷ்) பொலிஸிடமிருந்து தப்பிப்பதற்காக திருடிய பணத்தை அந்த சின்ன டிரக்கில் மறைத்து வைக்க நேரிடுகிறது.  

வெகு நேரம் தேடியும் வீடு கிடைக்காமல் போன கோபத்தில், பொருட்களை நடுவீதியில் இறக்கி வைக்கும் பொழுது நிறைய பணத்தை பார்க்கும் குங்குமராஜனுக்கு மாரடைப்பு ஏற்பட்டு மருத்துவமனையில் அனுமதிக்கப்படுகிறார். அவர் குணமடைவதற்குள் கிடைத்த முக்கால்வாசி பணத்தை மூவரும் செலவு செய்துவிடுகிறார்கள். மணி ஷர்மாவும் போலீசும் பணத்தை தீவிரமாக தேட, பரணியும் பாபுவும் மாட்டிக்கொண்டார்களா என்பதே மீதிக் கதையாகும்.  

## ஒலிப்பதிவு
இப்படத்தின் பின்னணி மற்றும் பாடல்களின் இசையை டி.டி. இமான் அமைத்தார். யுகபாரதி எழுதிய நான்கு பாடல்களை கொண்ட தொகுப்பு, சோனி மியூசிக் இந்தியா நிறுவனத்தால் 26 அக்டோபர் 2016 அன்று வெளியிடப்பட்டது.  

## தயாரிப்பு
பிரபு சாலமனின் கயல் என்ற திரைப்படத்தில் நடித்த சந்திரனும் ஆனந்தியும் இந்த படத்தில் நடித்துள்ளனர். *பைசா* என்ற பெயருடன், 2015 ஆம் ஆண்டு துவக்கத்தில் தயாரிப்பு பணிகள் துவங்கின. அப்போது, படத்தின் பெயர் *பைசல்* என்று ஊடகங்களில் தவறாக வெளியானது. 2016 மத்தியில் படம் *ரூபாய்* என்று பெயரிடப்பட்டது.  

## வெளியீடு
*பண்டிகை*, *ஜெமினி கணேசனும் சுருளிராஜனும், திரி* போன்ற படங்களுடன் 14 ஜூலை 2017 அன்று *ருபாய்* படமும் வெளியானது.*Rubaai* was released on 14 July 2017, alongside three other medium budget films, *Pandigai*, *Gemini Ganeshanum Suruli Raajanum* and *Thiri*.  

## விமர்சனம்
காதல் மற்றும் அதிரடி காட்சிகளின் கலவை ரசிக்கும்படி அமையவில்லை என்றும், நல்ல முயற்சி என்றாலும், தவறுகள் பல இருப்பதாகவும், படம் சரியான வசூலை பெறவில்லை என்றும் விமர்சனம் செய்யப்பட்டது.
# ஆக்சிடைசல்போடோன்



**ஆக்சிடைசல்போடோன்** (*Oxydisulfoton*) என்பது C<sub>8</sub>H<sub>19</sub>O<sub>3</sub>PS<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பூச்சிக்கொல்லியாகவும் மெல்லிடலிக் கொல்லியாகவும் இச்சேர்மம் பயன்படுத்தப்படுகிறது. உயர் நச்சுத்தன்மை கொண்ட சேர்மமாக இருப்பதால் மிகவும் ஆபத்தான வேதிப் பொருள்களின் பட்டியலில் இது பட்டியலிடப்பட்டுள்ளது. அமெரிக்காவின் அவசரக்கால திட்டமிடல் மற்றும் சமூக தகவல் அறியும் சட்டம் 42 யு.எசு.சி.11002 இன் படி இச்சேர்மத்தை குறிப்பிட்ட அளவுக்கு மேல் தயாரிப்பதும் சேமித்து வைப்பதும் குற்றமாகும். எனவே ஆக்சிடைசல்போடோன் தயாரிப்பது இங்கு கட்டுபடுத்தப்படுகிறது..
# எலினா டேனியலியன்


**எலினா டேனியலியன்** (*Elina Danielian*) என்பவர் அர்மீனியாவின் பெண் சதுரங்க கிராண்டு மாசுட்டர் ஆவார். இவர் 1978 ஆம் ஆண்டு ஆகத்து மாதம் 16 ஆம் நாள் பக்கூ நகரில் பிறந்தார். 1993, 1994. 1999, 2002, 2003, 2004 ஆகிய ஆறு ஆண்டுகளிலும் நடைபெற்ற அர்மீனிய பெண்கள் சதுரங்க சாம்பியன் பட்டத்தை இவர் வென்றார். 1992 முதல் 2014 வரை நடைபெற்ற பெண்கள் சதுரங்க ஒலிம்பியாடு போட்டிகளில் அர்மீனியாவின் சார்பாக இவர் 12 முறை பங்கேற்றுள்ளார். 2003 ஆம் ஆண்டு புளோவ்டிவ் நகரில் நடைபெற்ற ஐரோப்பிய பெண்கள் அணி சதுரங்கச் சாம்பியன் பட்டப் போட்டியில் தங்கப் பதக்கம் வென்ற அர்மீனிய அனியில் இவர் ஓர் அங்கமாக இருந்தார்.  

1992 ஆம் ஆண்டு துயிசுபர்க் நகரில் நடைபெற்ற 14 வயதுக்கு உட்பட்டோர் பெண்கள் உலக சதுரங்கப் போட்டியில் முதலிடம் பிடித்தார். இதேபோல 1993 ஆம் ஆண்டு பிராடிசுலாவாவில் நடைபெற்ற 14 வயதுக்கு உட்பட்டோர் பெண்கள் உலக சதுரங்கப் போட்டியிலும் வெற்றி பெற்றார். 2001 இல் மின்சுக் நகரில் நடைபெற்ற பெண்கள் ஐரோப்பிய விரைவு சதுரங்கப் போட்டியிலும் வெற்றியைப் பெற்றார்.  

2011 மார்ச்சு மாதத்தில் தோகாவில் நடைபெற்ற பிடே பெண்கள் கிராண்டு பிரிக்சு 2009-2011 போட்டியில் முதலிடத்திற்கான நிலையில் சமநிலை பெற்றார். 2011 பெண்கள் ஐரோப்பிய சதுரங்க சாம்பியன் போட்டியில் 8/11 புள்ளிகள் எடுத்து வெண்கலப் பதக்கம் வென்றார்.
# கிரோன் கெர்



**கிரோன் அனுபம் கெர்** (Kirron Anupam Kher) "கிரன்" என்ற பெயருடன் 1955 ஜூன் 14 அன்று பிறந்த ஒரு இந்திய நாடக, திரைப்படம் மற்றும் தொலைக்காட்சி நடிகை, தொலைக்காட்சி நிகழ்ச்சி நடத்துபவர் மற்றும் பாரதிய ஜனதா கட்சியின் உறுப்பினர் ஆவார். மே 2014 இல், இந்திய நாடாளுமன்றத்தின் மக்களவைக்கு, சண்டிகர் தொகுதியிலிருந்து தேர்ந்தெடுக்கப்பட்டார்.  

## குடும்பம்
கிரன் கெர் 14 ஜூன் 1955 இல் ஒரு ஜாட் சீக்கிய குடும்பத்தில் பிறந்தார், சண்டிகரில் வளர்ந்தார். அவரது பெற்றோர்களால் "கிரன்" என்ற பெயரிடப்பட்டது, அவருடைய முழுப்பெயர் "கிரன் தாக்கர் சிங்" என்பதாகும். கவுதம் பெர்ரிக்கு தனது முதல் திருமணத்தின் போது, அவர் "கிரன் பெர்ரி" என்று அழைக்கப்பட்டார். அனுபம் கெருடன் திருமணம் செய்தபோது, அவர் தனது முதல் பெயரை மறுபடியும் தனது கணவரின் குடும்பத்தோடு சேர்த்து, "கிரண் தாக்கர் சிங் கெர்" என்று மற்றிக்கொண்டார். பின்னர் எண் சோதிடத்தை நம்பினார் ,மற்றும் 2003இல் தனது 48 வய்தில் எண் கணித அடிப்படையில் தனது பெயரை "கிரன் என்பதிலிருந்து " கிரோன்" என் மாற்றிகொ கொண்டார். அவர் தனது ஆரம்பப் பெயர்களை கைவிட்டு, "கிர்ரோன் கெர்" என்று அறியப்பட்டார். அவர் சில நேரங்களில் "இந்தியாவின் பாட்டி" என்று அழைக்கப்படுகிறார்.  

### இளமைப் பருவம்
கிரோன் மத்தியப் பிரதேச மாநிலத்தில் உள்ள ஜபல்பூரில் தனது பள்ளி படிப்பை மேற்கொண்டார். ம்ற்றும் சண்டிகரில் படிப்பைத் தொடர்ந்தார், மேலும் சண்டிகர், பஞ்சாப் பல்கலைக்கழகத்தில் இந்திய நாடகத்துறையில் பட்டம் பெற்றார். பின்னர் அவர் மும்பை சார்ந்த தொழிலதிபராக கௌதம் பெர்ரியை மணந்தார்,அவருக்கு சிக்கந்தர் கெர் என்ற ஒரு மகன் இருக்கிறார்.  

## அரசியல்
பாரதிய ஜனதா கட்சியின் உறுப்பினராக இருந்து மே 2014 இல்,இந்திய நாடாளுமன்றத்தின் மக்களவைக்கு, சண்டிகர் தொகுதியிலிருந்து தேர்ந்தெடுக்கப்பட்டார்.  
## விமர்சனம்
சண்டிகரில் ஒரு ஆட்டோ ரிக்சா ஓட்டுனர் மற்றும் அவரது கூட்டாளிகளால் ஒரு பெண் கும்பல் பாலியல் வல்லுறவுக்கு உட்படுத்தப்பட்ட பின்னர், பெண்கள் அந்நியர்களோடு பயணம் செய்வதை தவிர்க்க வேண்டும் என்று இவர் கூறுயது எதிர்க்கட்சிகள் மற்றும் சமூக ஊடகங்களின் விமர்சனங்களை பெற்றது.
# வாமனன் (திரைப்படம்)



**வாமனன்** 2009 ஆம் ஆண்டு ஜெய், ரகுமான், சந்தானம், லட்சுமி ராய் மற்றும் அறிமுக நாயகி பிரியா ஆனந்த் நடிப்பில், ஐ. அஹமது இயக்கத்தில், யுவன் சங்கர் ராஜா இசையில், பி. கபிலன் தயாரிப்பில், அரவிந்த் கிருஷ்ணா ஒளிப்பதிவில் வெளியான தமிழ்த் திரைப்படம். இப்படம் *டேஞ்சரஸ் லவ்வர்* என்ற பெயரில் இந்தியில் மொழிமாற்றம் செய்யப்பட்டது.  

## கதைச்சுருக்கம்

ஆனந்த் (ஜெய்) சேலத்திலிருந்து வேலைதேடி சென்னை வருகிறான். தன் நண்பன் சந்துரு (சந்தானம்) அறையில் தங்கி திரைப்பட நடிகராக முயற்சிக்கிறான். சந்துரு தொலைக்காட்சி நிறுவனத்தில் ஒளிப்பதிவாளராக பணிசெய்கிறான். ஆனந்த், திவ்யாவைக் (பிரியா ஆனந்த்) காதலிக்கிறான்.  

முதலமைச்சராக விரும்பும் அமைச்சர் அன்பு செழியன் (சம்பத் ராஜ்) தன் விருப்பத்திற்குத் தடையாக இருக்கும் அடுத்த முதலமைச்சராக வர வாய்ப்புள்ள மூத்த அமைச்சர் விடுதலையைக் (டெல்லி கணேஷ்) கொல்கிறான். அன்பு செழியன் கொலை செய்வதை அவனுக்குத் தெரியாமல் விளம்பரப்பட இயக்குநர் வினோத் படம் பிடித்துவிடுகிறான். ஆனந்த் விளம்பரப் பட நாயகியான பூஜாவுடன் (லட்சுமி ராய்) நட்பு கொள்கிறான். வினோத் பதிவுசெய்த காணொளியைப் பார்க்கிறாள் பூஜா . அதைக் காணும் அவர்கள் அத்தகவலை காவல் ஆய்வாளர் கைலாசத்திடம் (தலைவாசல் விஜய்) தகவல் தெரிவிக்கிறார்கள். அதைக் கைப்பற்றிவர கைலாசம் அனுப்பும் ஆட்கள் வினோத்தைக் கொல்கின்றனர். அந்த காணொளிப் பதிவு தொடர்வண்டியில் பயணம் செய்துகொண்டிருக்கும் ஆனந்த் கையில் கிடைக்கிறது. அதை அவன் திவ்யாவின் பையில் மறைக்கிறான்.  

நடிகராக முயற்சி செய்யும் ஆனந்த் தான் பார்க்கும் நபர்களின் நடவடிக்கைகளை உற்றுநோக்கி அதைத் தன் நடிப்பில் வெளிப்படுத்தினால் சிறப்பாக இருக்கும் என்றெண்ணி ஜான் விஜய்யுடன் (ரகுமான்) பழகுகிறான். ஆனந்தை நடிகனாக்குவதாக வாக்குறுதி தரும் ஜான், அவனை ஒரு வீட்டுக்கு அழைத்துச்சென்று திருடனைப் போல் அந்த வீட்டிற்குள் நுழைந்து ஒரு பொருளைத் திருடிவருமாறு கூறுகிறான். அதை நடிப்பு என்றெண்ணி அந்த வீட்டினுள் செல்லும் ஆனந்த் அங்கு பூஜா இறந்து கிடப்பதைக் காண்கிறான். கொலைப்பழி ஆனந்தின் மீது விழுகிறது. இது தன்னைக் கொலைப்பழியில் சிக்கவைக்க ஜான் நடத்திய நாடகம் என்று புரிகிறது. தன்னை நிரபராதி என்று நிரூபித்துத் தண்டனையிலிருந்து தப்பினானா? என்பது மீதிக்கதை.  

## நடிகர்கள்

- ஜெய்- ஆனந்த்
- ரகுமான் - ஜான் விஜய்
- பிரியா ஆனந்த் - திவ்யா
- லட்சுமி ராய் - பூஜா
- சந்தானம் - சந்துரு
- ஊர்வசி - திவ்யாவின் தாய்
- சம்பத் ராஜ் - அன்பு செழியன்
- தலைவாசல் விஜய் - கைலாசம்
- டெல்லி கணேஷ் - விடுதலை
- ரோகிணி - ரோகிணி
- கோபிநாத் - கோபி
- சண்முகராஜன் - சிவன்
- ஆர். ரவீந்திரன் - முகில்

## இசை

படத்தின் இசையமைப்பாளர் யுவன் சங்கர் ராஜா. பாடலாசிரியர் நா.முத்துக்குமார்.  

| 1 | எதோ செய்கிறாய் | ஜாவித் அலி, சவும்யா ராவ் | 4:50 |  |
| --- | --- | --- | --- | --- |
| 2 | லக்கி ஸ்டார் | பிளாஸி, சுவி, முகமது அஸ்லம் | 4:14 |  |
| 3 | மணி மணி | டி.ஜே. ஏர்ல், ப்ரீத்தி | 4:28 |  |
| 4 | ஒரு தேவதை | ரூப் குமார் ரத்தோட் | 4:56 |  |
| 5 | எங்கே போவது | விஜய் ஏசுதாஸ் | 3:55 | } |

## வெளியீடு

படத்தின் தொலைக்காட்சி ஒளிபரப்பு உரிமம் சன் தொலைக்காட்சி பெற்றது.  

## விமர்சனம்

தினமலர்: வாமனன் - வசீகரன்.  

விகடன்: 100க்கு 40 மதிப்பெண் வழங்கியுள்ளது.
# ஓஹானா சிவானந்த்



**ஓஹானா சிவானந்த்** (*Ohanna Shivanand*) ஷில்பா ஆனந்த என்ற பெயருடன் பிறந்த இவர் ஒரு ஒரு இந்திய வடிவழகியும், தொலைக்காட்சி, திரைப்படம் ஆகியவற்றின் தோன்றும் நடிகையுமாவார். *"தில் மில் காயே"* என்ற தொலைக்காட்சித் தொடரில் இவரது இரு வேறுபட்ட பாத்திரங்களான *"டாக்டர்ரித்திமா குப்தா"* மற்றும் *"டாக்டர் ஷில்பா மல்ஹோத்ரா"* என்ற பெயரில் நடித்தற்காக நன்கு அறியப்பட்டார். அவர் திரைப்படம் மற்றும் இசை வெளியீடுகளில் நடித்தார்  

## இளமை வாழ்க்கை
தென்னாப்பிரிக்காவில் 1982 ஆம் ஆண்டு திசம்பர் மாதம் 10 ஆம் தேதி இவர் பிறந்தார். இவரது பெற்றோருடன் இந்தியா வந்தார். 2015ஆம் ஆண்டில் இவர் தனது பெயரை "ஓஹானா சிவானந்த்" என மாற்றிக்கொண்டார். கன்னட நடிகையான சாக்‌ஷி சிவானந்த், இவரது இளைய சகோதரியாவார். 2000 முதல் 2003 வரை சண்டிகர், பஞ்சாப் பல்கலைக்கழகத்தில், பயன்பாட்டு மென்பொருளில் முதுகலைப் பட்டம் (எம்.சி.ஏ) பெற்றார். ஐந்து வருடங்களுக்கு ஜாவா, ஜே2இஇ, மின்-கற்றல் பயன்பாட்டு அபிவிருத்தியாளராக பணியாற்றினார்.  

## தொழில்
### விளம்பர நடிகையாக
இவர், தனது தொழில் வாழ்க்கையை ஒரு விளம்பர நடிகையாக ஆரம்பித்தார். "கோகோ-கோலா" விளம்பரத்தை ஆமிர் கானுடன், "லக்ஸ் சோப்" விளம்பரத்தை ஐஸ்வர்யா ராயுடன், "டாபர் புடின் ஹரா" மற்றும் "நெரோலாக் பெயிண்ட்" விளம்பரத்தை அமிதாப் பச்சன் ஆகியோருடன் 40க்கும் மேற்பட்ட விளம்பரங்களை இவர் செய்துள்ளார். பல்வேறு வகை தயாரிப்புகளுக்கு விளம்பர நடிகையாகவும் இவர் பணிபுரிந்து வருகிறார்.  

### தொலைக்காட்சி
இவர், ஒரு தொலைக்காட்சி நடிகையும் ஆவார். "ஸ்டார் ஒன்" தொலைக்காட்சியில் ஒளிப்பரப்பான மருத்துவ நிகழ்ச்சியான "தில் மில் கயே" என்ற ஒரு நிகழ்ச்சியில் "டாக்டர் ரித்திமா குப்தா" என்ற வேடத்தில் தோன்றினார்.  
மே 2008 இல் இவர் நிகழ்ச்சியை விட்டு வெளியேறி, மீண்டும் 2010இல் திரும்பினார், அதே நிகழ்ச்சியின் இரண்டாம் பருவத்தில் "டாக்டர் ஷில்பா மல்ஹோத்ரா" என்ற ஒரு பாத்திரத்தில் நடித்தார். 2012 பிக் தொலைக்காட்சியில் "மஹிசாகர்"'' என்ற ஒரு "மேஜிக்" நிகழ்ச்சியில் இவர் தொன்றினார்.  

### இசை வெளியீடுகள்
2007ஆம் ஆண்டில் *கோல் கோல் அக்* (2002) மற்றும் *குச் டெர் தக்* (2007) ஆகிய இசை நிகழ்ச்சிகளில் தோன்றினார். மேலும் *பராஸ் அரோரா* மற்றும் *ஜுபெர்* ஆகியோருடன் *கச்சிச்சியன்* (2014) என்ற நிகழ்ச்சியிலும், *சகேல் ஓஸ்வாலுடனும், *குவாஷேய்ன்* (2014) என்ற நிகழ்ச்சியிலும், தர்சீம் ஜாசருடனும்* *ஓவர் அண்டர்* (2016) என்பதிலும் தோன்றியுள்ளார்.
# செட்டிப்பள்ளி


**செட்டிப்பள்ளி** ( Settipalli) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், தேன்கனிக்கோட்டை வட்டத்துக்கு உட்பட்ட ஒரு வருவாய் கிராமம் ஆகும்.  
## மக்கள் வகைப்பாடு
2011 ஆண்டு மக்கள் கணக்கெடுப்பின்படி இக்கிராமத்தில் 401 குடும்பங்கள் உள்ளன. கிராமத்தின் மொத்த மக்கள் தொகையானது 1696 ஆகும். இதில் ஆண்கள் எண்ணிக்கை 879, பெண்களின் எண்ணிக்கை 817 என உள்ளது. மக்களின் கல்வியறிவு விகிதமானது 65.01 % என உள்ளது.இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# செரினா வகாப்



**செரினா வகாப்** (Zarina Wahab), ஜூலை 17, 1956இல் பிறந்த ஓர் இந்திய நடிகை ஆவார். இவர், "சித்சோர்", "கோபால் கிருஷ்ணா"(1979), போன்ற படங்களில் ஏற்று நடித்த கதாபாத்திரங்களின் மூலம் அறியப்படுகிறார். மேலும் இவர், மலையாளத் திரைப்படங்களான *பருவ மழை (திரைப்படம்)*, "சாமரம்", "பாலங்கள்" மற்றும் *ஆதாமிண்டெ மகன் அபூ* போன்றவற்றில் நடித்துள்ளார்.  

## இளமைப்பருவம்
வகாப், ஆந்திரப் பிரதேசம், விசாகப்பட்டினத்தில் ஒரு முஸ்லிம் குடும்பத்தில் பிறந்தார். இவர் சரளமாக தெலுங்கு, உருது (இவரின் தாய்மொழி), இந்தி மற்றும் ஆங்கிலத்தில் பேசும் திறன் பெற்றவர். இவர் புனேயில் உள்ள பிலிம் மற்றும் டெலிவிஷன் இன்ஸ்டிடியூட் ஆப் இந்தியாவில் பயிற்சி பெற்றவர். வகாபிற்கு மூன்று சகோதரிகளும், ஒரு சகோதரரும் உள்ளனர்.  

## தொழில்
திரைப்பட தயாரிப்பாளரான (இந்தி நடிகர்) ராஜ் கபூரிடமிருந்து இவரது தோற்றத்தைப் பற்றி எதிர்மறையான கருத்துக்களைப் பெற்றபின், வகாப் அவரது தோற்றத்தில் கவனம் செலுத்தினார். மேலும் திரைப்பட விழாக்கள் மற்றும் நிகழ்ச்சிகளில் கலந்து கொண்டார். அவர் இறுதியில் கவனிக்கப்பட்டு படங்களில் நடிக்கத்தொடங்கினார். இவர், பெரும்பாலான படங்களில், இயற்கை அழகுடன் கூடிய நடுத்தர குடும்பத்து பெண் கதாபாத்திரத்தில் நடித்துள்ளார். இவர், பாசு சட்டர்ஜியின் "சித் சோர்" (1976), அதைத்தொடர்ந்து, அமோல் பலேக்கர்-விஜயேந்திரா நடித்த "அகர்", ராஜ் பாபர் நடித்த "சஜ்பாட்", அருண் கோவில் நடித்த "சவான் கோ ஆனெ டோ" மற்றும் விக்ரம் நடித்த "ரயீஸ் சாடா" போன்ற பல படங்களில் நடித்துள்ளார். இவர் 1977இல் வெளிவந்த "கரோன்டா" திரைப்படத்தில் நடித்ததற்காக, சிறந்த நடிகைக்கான பிலிம்பேர் விருதுக்கு பரிந்துரை செய்யப்பட்டார். இவர், மலையாளம், தெலுங்கு, தமிழ் மொழித் திரைப்படங்களில் நடித்துள்ளார்.  

2009இல் வெளியான "காலெண்டர்" திரைப்படம் மூலம் மலையாள படவுலகிற்கு மீண்டும் வந்தார். இவர் தொடர்ச்சியாக பல மலையாளப் படங்களில் நடித்துள்ளார். குறிப்பாக, இவர் நடித்த *ஆதாமிண்டெ மகன் அபூ* திரைப்படம் மக்களிடையே நல்ல வரவேற்பைப் பெற்றது. "மை நேம் இஸ் கான்" இந்திப் படத்தில் ரிஸ்வான் கானுக்கு (சாருக் கான் கதாபாத்திரம்) தாயாக நடித்துள்ளார்.  

வகாப் தற்போது தொலைக்காட்சித் தொடர்களில், வயதான கதாபாத்திரங்களில் நடித்து வருகிறார்.
# ஓடைப்பட்டி பேரூராட்சி



**ஓடைப்பட்டி பேரூராட்சி** என்பது தமிழ்நாட்டின் தேனி மாவட்டம், உத்தமபாளையம் வட்டத்தில் அமைந்துள்ளது. இது தேனியிலிருந்து 25 கி.மீ. தொலைவில் உள்ளது. இப்பேரூராட்சியில் விதையில்லா திராட்சை உற்பத்தி செய்து ஏற்றுமதி செய்யப்படுகிறது.  

2011-ஆம் ஆண்டு மக்கள்தொகை கணக்கெடுப்பின் படி, இப்பேரூராட்சி 13,892 மக்கள்தொகையும், 5.12 ச.கி.மீ. பரப்பும், 15 வார்டுகளும், 88 தெருக்களும் கொண்டது. இப்பேரூராட்சியானது கம்பம் (சட்டமன்றத் தொகுதி)க்கும், தேனி மக்களவைத் தொகுதிக்கும் உட்பட்டது.
# ராஜாதி ராஜா (2009 திரைப்படம்)



**ராஜாதி ராஜா** 2009 ஆம் ஆண்டு ராகவா லாரன்ஸ், மீனாட்சி மற்றும் மும்தாஜ் நடிப்பில், சக்தி சிதம்பரம் இயக்கத்தில், பாடல்களுக்கான இசையைக் கருணாஸும் பின்னணி இசைக்கோர்ப்பை பவுல் ஜேக்கப்பும் அமைத்து வெளியான தமிழ் திரைப்படம்.  

## கதைச்சுருக்கம்

குற்றாலத்தில் வசிக்கும் ராஜா (ராகவா லாரன்ஸ்) மூன்று லட்சியங்களைக் கொண்டவன். அவனது தந்தைக்குத் தவறான சிகிச்சையளிக்கும் மருத்துவரால் அவர் உடல்நிலை மேலும் பாதிக்கப்படுகிறது. தனக்கு நீதி வேண்டி நீதிமன்றத்தில் வழக்கு தொடுக்கிறார். காவலர்கள் மற்றும் வழக்கறிஞர்கள் சூழ்ச்சியால் அவருடைய வழக்கு தோல்வியடைகிறது. அவர் மரணத்திற்கு முன் ராஜாவிடம் அவனது மூன்று சகோதரர்களையும் முறையே காவலர், மருத்துவர் மற்றும் வழக்கறிஞராக உருவாக்க வேண்டும் என்றும், அதற்காக ராஜா படிக்காமல் வேலைக்குச்சென்று அவர்களை நன்றாக படிக்க வைக்க வேண்டுமென்றும் சத்தியம் பெற்று இறக்கிறார். தன் தந்தைக்கு செய்துகொடுத்த சத்தியத்தைக் காப்பாற்றவும், தன் சகோதரர்கள் படிப்புக்காகவும் தன் வாழ்கையைத் தியாகம் செய்கிறான் ராஜா. அவர்களும் படித்து மருத்துவர், காவலர் மற்றும் வழக்கறிஞராக உயர்கின்றனர்.  

ரவுடியான சைலு (மும்தாஜ்) அமைச்சராகிறாள். அவளுக்கு ராஜாவின் சகோதர்கள் உறுதுணையாக இருக்கின்றனர். இதையறிந்து ஆத்திரப்படும் ராஜா, அவர்களைத் திருந்திவாழக் கோருகிறான். நன்றியற்ற அவனது சகோதரர்கள் மூவரும் அவனை உதாசீனப்படுத்துகிறார்கள். அவர்களுக்கும் சைலுவுக்கும் தகுந்த பாடம் கற்பிக்க முடிவுசெய்கிறான் ராஜா. இறுதியில் ராஜா தன் நோக்கத்தை நிறைவேற்றினானா? என்பது மீதிக்கதை.  

## நடிகர்கள்

- ராகவா லாரன்ஸ் - ராஜா
- கருணாஸ் - கிருஷ்ணமூர்த்தி
- மீனாட்சி
- ஸ்னிக்தா அகொல்கர்
- காம்னா ஜெத்மலானி
- மும்தாஜ் - சைலஜா
- நீலிமா ராணி - ராஜாவின் சகோதரி
- பரவை முனியம்மா
- பிரேம் சாய்
- மயில்சாமி
- போஸ் வெங்கட்
- யுகேந்திரன்

## தயாரிப்பு

இப்படத்தில் நமிதா நடிப்பதாக இருந்த கதாபாத்திரத்தில் காம்னா ஜெத்மலானி நடித்தார்.  

## இசை

படத்தின் பாடல்களுக்கு இசையமைத்தவர் கருணாஸ். படத்தின் பின்னணி இசைக்கோர்ப்பை செய்தவர் இலங்கையைச் சேர்ந்த இசையமைப்பாளரான பவுல் ஜேக்கப்.  

- கந்தா கடம்பா கதிரேசா
- எலந்தப்பழம் (வேறு இசைக்கோர்வை)
- யாரோ ஒருத்தி
- கத்திரிக்கா
- ஆண்டிப்பட்டி அரசம்பட்டி

## சர்ச்சை

சுஹாசினி - சக்தி சிதம்பரம் சர்ச்சை: ஜெயா தொலைக்காட்சியில் ஒளிபரப்பான திரை விமர்சனம் நிகழ்ச்சியில் சுஹாசினி "ராஜாதி ராஜா" திரைப்படத்திற்கு செய்த விமர்சனத்திற்காக அவர் மீது வழக்கு தொடுப்பதாகக் இயக்குநர் சக்தி சிதம்பரம் கூறியுள்ளார்.
# அந்தமான் கிராமம்

**அந்தமான் கிராமம்**, இந்தியாவில் தமிழ்நாட்டின் மதுரை மாவட்டம், மதுரை கிழக்கு வட்டம், மதுரை கிழக்கு ஊராட்சி ஒன்றியம், வெள்ளியங்குன்றம் ஊராட்சியில் அமைந்துள்ளது. இதன் அஞ்சல் சுட்டு எண் 640583 ஆகும். இக்கிராமம் மதுரை - அழகர்கோவில் செல்லும் சாலையில் அப்பன்திருப்பதி அருகே உள்ளது.  

## கிராமத்தின் சிறப்பு
இக்கிராமத்திற்குள் மட்டும் மக்கள் செருப்பு அணிந்து நடமாடுவதில்லை எனும் பழக்கம் பல தலைமுறைகளாக கடைப்பிடித்து வருகின்றனர்.  

## மக்கள்தொகை பரம்பல்
241.57 ஹெக்டேர் பரப்பளவும், 134 குடியிருப்புகளும் கொண்ட அந்தமான் கிராமத்தின், 2011ம் ஆண்டின் மக்கள்தொகை கணக்கெடுப்பின் படி மொத்த மக்கள்தொகை 542 ஆகும். அதில் ஆண்கள் 277 ஆகவும்; பெண்கள் 265 ஆகவும் உள்ளனர். பாலின விகிதம் 1000 ஆண்களுக்கு, 996 பெண்கள் வீதம் உள்ளனர். சராசரி எழுத்தறிவு 79.67% ஆகவுள்ளது. ஆறு வயதிற்குட்பட்ட குழந்தைகள் 60 ஆகவுள்ளனர். அந்தமான் கிராமத்தின் மொத்த மக்கள்தொகையில் பட்டியல் இன மக்களின் விழுக்காடு 42.44 % ஆகவுள்ளது.
# புதிய நீதிக் கட்சி


**புதிய நீதிக் கட்சி** (ஆங்கிலம்: **New Justice Party**) என்பது தமிழ்நாட்டில் உள்ள ஒரு அரசியல் கட்சி ஆகும். அனைத்திந்திய அண்ணா திராவிட முன்னேற்றக் கழக முன்னாள் உறுப்பினரான ஏ. சி. சண்முகம் என்பவரால் இக்கட்சித் தொடங்கப்பட்டது. 14 செப்டம்பர் 2022 அன்று இந்த கட்சியின் அங்கீகாரம் இந்திய தேர்தல் ஆணையத்தால் ரத்து செய்யப்பட்டது.  

## உருவாக்கம்
ஏ. சி. சண்முகம் என்பவர் நீதிக் கட்சி என்ற அரசியல் கட்சியை தமிழ்நாடு சட்டமன்றத் தேர்தல், 2001க்கு முன் தொடங்கினார். பின்னர் செப்டம்பர் மாதம் 7 ஆம் தேதி 2009 ஆம் ஆண்டு இவர் நீதிக் கட்சி என்பதை புதிய நீதிக் கட்சி என பெயர்மாற்றம் செய்து இதன் தலைவராக பணியாற்றிவருகிறார். தமிழகத்தில் முதலியார் சமூக மக்களின் பிரதிநிதித்துவம் பெறவும், இட ஒதுக்கீடு பெறவும், இம்மக்களின் வாழ்வாதாரம் மேம்படவும் புதிய நீதிக் கட்சி தொடங்கப்பட்டது.  

## கொள்கைகள்
இக்கட்சி அனைத்து முதலியார் பட்டங்களை கொண்ட (செங்குந்தர், அகமுடையார், துளுவ வேளாளர், சேனைத்தலைவர்) ஆகிய பல்வேறு சமூகமக்களுக்கும், குறைந்தபட்சம் வறுமைக் கோட்டிற்கு கீழேயுள்ளவர்களுக்கு, கல்வி, வேலைவாய்ப்புகளில் உரிய இட ஒதுக்கீடு பட்டியலில் அல்லது தனி இட ஒதுக்கீடோ வழங்குவோம் என்று தங்கள் தேர்தல் வாக்குறுதியாக, பகிரங்கமாக அறிவிக்கும் கூட்டணிக்கு, புதிய நீதிக்கட்சி தனது நிபந்தனையற்ற முழுமையான ஆதரவினை தெரிவித்து வருகிறது.
# மோனா சிங்



**மோனா சிங்** (Mona Singh) அக்டோபர் 8, 1981இல் பிறந்த இந்திய நடிகை மற்றும் தொலைக்காட்சி தொகுப்பாளர் ஆவார். இவர், "ஜாசி ஜெய்சி கொய் நகின்" தொலைக்காட்சித் தொடரில், ஜாசி (ஜஸ்மீட் வாலியா) கதாபாத்திரத்திலும், "க்யா ஹூஆ தேரா வாடா", "ஜலக் திக்லா ஜா" போன்ற தொடர்களிலும், *3 இடியட்சு*. திரைப்படத்தில் நடித்ததின் மூலமாகவும் அறியப்படுகிறார். இவர், பாலாஜி டெலிபிலிம்ஸ் நிகழ்ச்சிகளான "க்யா ஹூஆ தேரா வாடா" மற்றும் ''ப்யார் கோ ஹொ ஜானே டோ" தொலக்காட்சித் தொடர்களில் முக்கியக் கதாபாத்திரத்தில் நடித்துள்ளார். இவர் ஜூன் 2016இல், "கவச்...காளி சக்தியோன் சே" தொடரில் பரிதியாக தோன்றியுள்ளார்.  

## தொழில்
சிங் "ஜாசி ஜெய்சி கொய் நகின்" தொலைக்காட்சித் தொடரில் முக்கியக் கதாபாத்திரத்தில் நடித்து தன் தொழில் வாழ்க்கையை ஆரம்பித்தார். இவர் 2006இல் சோனி தொலைக்காட்சியின் நிகழ்ச்சியான "ஜலக் திக்லா ஜா" வில் கலந்துகொண்டு வெற்றி பெற்றார். மேலும், இவர் தன் எதிர்காலத்தில் திரைப்படங்களை எடுப்பதாக திட்டம் இருக்கிறது எனவும், அதில் ஒன்று பாபி புஷ்கர்ணாவுடன் இருக்கும் எனவும் அறிவித்தார். 2006 ஆம் ஆண்டு ஜூன் மாதம், அவர் இசை நிகழ்ச்சிகளை நடத்துவதற்காக பல நடிகர்களுடன் ஒரு உலக சுற்றுப்பயணத்தை மேற்கொள்வார் என எதிர்பார்க்கப்பட்டார்.  

2007 ஆம் ஆண்டு மார்ச் மாதத்தில், சோனி பொழுதுபோக்கு தொலைக்காட்சி அலைவரிசையுடன் 13 மாதங்களுக்கு, அத் தொலைக்காட்சியின் பிராண்ட் தூதராக ஒரு பிரத்யேக ஒப்பந்தத்தில் கையெழுத்திட்டார். இவரது அடுத்த தொலைக்காட்சி நிகழ்ச்சி "எக்ஸ்ட்ரீம் மேக்கோவர்" ஆகும். இவர் சோனி தொலைக்காட்சியில் "ஜலக் திக்லா ஜா" - பருவம் 4 ஐ தொகுத்து வழங்கினார்.  

இவர் 2011இல் சோனி தொலைக்காட்சியில் "கே லியே குச் பி கரேகா" என்கிற பொழுதுபோக்கு நிகழ்ச்சியை தொகுத்து வழங்கினார். இவர், பாலாஜி டெலிபிலிம்ஸ் நிகழ்ச்சிகளான "க்யா ஹூஆ தேரா வாடா" மற்றும் ''ப்யார் கோ ஹொ ஜானே டோ" தொலக்காட்சித் தொடர்களில் முக்கியக் கதாபாத்திரத்தில் நடித்துள்ளார். மற்றும் "கவச்..காளி சக்தியோன் சே" தொடரிலும் நடித்துள்ளார். இவர் தற்போது ஏ.எல்.டி.பாலாஜியின் "கெஹ்னே கோ ஹம்சபர் ஹைன்" தொடரில் ரோனித் ராய் மற்றும் குர்தீப் கோலியுடன் நடித்து வருகிறார்.
# கமலா சொஹோனே



**கமலா சொஹோனே** (Kamala Sohonie) (1912 செப்டம்பர் 14 முதல் 1998 ஜூன் 28 வரை) 1939 ஆம் ஆண்டில் அறிவியல் துறையில் ஒரு முனைவர் பட்டம் பெற்ற முதல் பெண் இந்தியரும், பிரித்தானியப் பல்கலைக்கழகத்தில் அறிவியல் துறையில் முனைவர் பட்டம்பெற்ற முதல் இந்தியரும் ஒரு முன்னோடி இந்திய உயிர்வேதியியலாளரும் ஆவார். பெங்களூருஇந்திய அறிவியல் கழகத்தில் பணியில் சேர்ந்ததன் மூலம் பெண்கள் முதல் தடவையாக அதன் வரலாற்றில் அனுமதிக்கப்படுவதற்கு வழிவகுத்தார்.  

அவரது ஆய்வு பருப்பு வகைகள், நெல் போன்றவற்றிலிருந்து கிடைக்க வேண்டிய வைட்டமின்கள், ஊட்டச்சத்துக்கள் ஆகியவை கிடைக்காத மக்களுக்கு அதை எவ்வாறு ஈடுகட்டுவது என்பதாக இவரது ஆய்வு இருந்தது.பனை மரத்திலிருந்து பிரிக்கப்படும் *நீரா*என்று பானத்தின் நன்மைகள் பற்றிய அவரது ஆராய்ச்சிப் பணியானது, குடியரசுத் தலைவர் இராசேந்திர பிரசாத் அவர்களின் ஆலோசனையினால் ஊக்கம் பெற்றது. பின்னர் இப்பணிக்காக அவரிடமே குடியரசுத் தலைவர் விருது பெற்றார்  

## ஆரம்ப வாழ்க்கை
கமலா சொஹோனே 1912 ஆம் ஆண்டில் இந்தியாவின் மத்தியப்பிரதேசத்தில் உள்ள இந்தோரில் பிறந்தார். அவரது தந்தை நாராயணராவ் பகவத் மற்றும் அவரது மாமா, மாதவராவ் பகவத் ஆகியோர் பெங்களூரில் உள்ள இந்திய அறிவியல் கழகத்தின் வேதியியலாளர்கள் மற்றும் முன்னாள் மாணவர்கள் ஆவர். கமலா குடும்ப பாரம்பரியத்தை கடைபிடித்து வந்தார். பின்னர், மும்பை பல்கலைக்கழகத்தில் **1933** வேதியியல் (முதன்மை) மற்றும் இயற்பியலில் (துணை) பட்டம் பெற்றார்.  

## இறப்பு
கமலா இந்தியாவின் நுகர்வோர் வழிகாட்டல் சமுதாயத்தின் செயல் உறுப்பினராக இருந்தார் *(CGSI)*. பின்னர்,அவர் 1982-83 ஆம் ஆண்டில் அதன் தலைவராக தேர்ந்தெடுக்கப்பட்டார், மேலும் அவர் *கீமட்* என்ற பத்திரிகையில் நுகர்வோர் பாதுகாப்பு பற்றிய கட்டுரைகளை எழுதியுள்ளார்.  

1998 ஆம் ஆண்டில் புது தில்லியில் இந்திய மருத்துவ ஆராய்ச்சி சபை *(ICMR)* ஏற்பாடு செய்யப்பட்ட ஒரு விழாவின்போது கமலா சோஹோனே காலமானார்
# ஆடாம ஜெயிச்சோமடா



**ஆடாம ஜெயிச்சோமடா** 2014 ஆம் ஆண்டு கருணாகரன், பாபி சிம்ஹா மற்றும் விஜயலட்சுமி நடிப்பில், பத்ரி இயக்கத்தில் வெளியான தமிழ் திரைப்படம். அஜித்குமார் நடித்த மங்காத்தா திரைப்படத்தில் இடம்பெற்ற பாடல் வரியான "ஆடாம ஜெயிச்சோமடா" என்பது இப்படத்தின் தலைப்பாக வைக்கப்பட்டது. இப்படம் துடுப்பாட்ட விளையாட்டுப் போட்டிகளில் நடக்கும் ஊழல் பற்றிக் கூறுகிறது. நடிகர் சிவா இப்படத்தின் மூலம் வசனகர்த்தாவாக அறிமுகமாகிறார். படம் வணிகரீதியில் வெற்றி பெற்றது.  

## நடிகர்கள்

- கருணாகரன் - பன்னீர்
- பாபி சிம்ஹா - காவல் ஆய்வாளர் பூமிநாதன்
- விஜயலட்சுமி - ரமா
- பாலாஜி வேணுகோபால் - தயாளன்
- கே. எஸ். ரவிக்குமார் - காவல் ஆணையர்
- ஆடுகளம் நரேன் - தயாரிப்பாளர்
- ராதாரவி - தயாரிப்பாளர்
- சேத்தன் - காவலர் மாரிதாஸ்
- கவுதம் சுந்தர்ராஜன் - நாட்டாமை
- தளபதி தினேஷ்
- விச்சு விஸ்வநாத்

## இசை

படத்தின் இசையமைப்பாளர் சான் ரோல்டன். இப்படத்தின் பாடல் வெளியீட்டு விழா சென்னையில் நடைபெற்றது. சுந்தர் சி. வெளியிட கே. பாக்யராஜ் மற்றும் டி. ராஜேந்தர் பெற்றுக்கொண்டனர். பாடலாசிரியர்கள் பா.விஜய், ரமேஷ் வைத்யா, ஜி.கே.பி. மற்றும் சான் ரோல்டன்.  

| 1 | நாளெல்லாம் | சக்திஸ்ரீ கோபாலன் | 3:18 |  |
| --- | --- | --- | --- | --- |
| 2 | நல்லா கேட்டுக்க பாடம் | சான் ரோல்டன், ஏ. எல். ராகவன் | 3:29 |  |
| 3 | ஓடுற நரி | சான் ரோல்டன் | 4:44 |  |
| 4 | ஒன் டே என்னும் மேச் | அல்போன்ஸ் ஜோசப் | 4:02 |  |
| 5 | தனியிலே | பிரதீப் குமார், திவ்யா ரமணி | 3:58 | } |

## விமர்சனம்

தி இந்து தமிழ்: விளையாட்டில் நடக்கும் ஊழல்களை பேசிய படங்களான லீ, வல்லினம், எதிர்நீச்சல் ஆகிய படங் களின் வரிசையில் தன்னையும் இணைத்துக் கொண்டிருக்கிறது ‘ஆடாம ஜெயிச்சோமடா’.  

தினமலர்: எல்லோரும் பார்த்து, ரசித்து, சிரிக்க வேண்டிய படம்.  

தமிழ் வெப்துனியா: திரைப்படத்தில் ஒரு காட்சியில் தனிக் கழிவறை வேண்டும் எனக் கேட்பது, அவரது ஒற்றைக் குரல் இல்லை. இந்தியாவில் உள்ள அனைத்துப் பெண்களின் கோரிக்கை. அதை வெட்கப்படாமல் திரையில் நடித்ததன் மூலம், அவர் இந்தத் தேவையை உலகறியச் செய்திருக்கிறார். அதற்காக அவரையும் இயக்குநர் பத்ரியையும் பாராட்டலாம்.  

பிகைண்ட் பிரேம்ஸ்: பொருத்தமான ஆட்டக்காரர்களை தேர்வு செய்ததிலேயே வெற்றியை உறுதி செய்துவிட்டார் இயக்குநர் பத்ரி.  

தமிழ்ச்சினிடாக்: கோடிக்கணக்கணக்கான இந்தியப் பெண்களின் மனதில் ஒளிந்திருக்கும் ஒரு விஷயத்தை இந்தப் படத்தில் பதிவு செய்திருப்பதற்காக இயக்குநருக்கு ஒரு அன்பான பாராட்டு.  

அட்ராசக்க.காம்: வசனம்  படத்துக்கு  பலம்.  

எழுத்து.காம்: ஆடாமல் எப்படி ஜெயித்தார்கள் என்பதைப் பார்க்கலாம்.  

நியூ தமிழ் சினிமா: கிரிக்கெட் சூதாட்டம் பற்றி படத்தில் சிறுவர்களின் கிரிக்கெட்டை வைத்தே எளிய விளக்கம் கொடுக்கும் போது நிமிர்கிறார் பத்ரி.  

டாப்10சினிமா: நகைச்சுவை விளையாட்டு.  

மாலைமலர்: 100க்கு 51 மதிப்பெண்கள்.  

நம்ம தமிழ் சினிமா: நேர்மையாக, நியாயமாக, சிரத்தையாக திரைக்கதை மற்றும் வசனத்தில் நன்றாக ஆடியதால் ஜெயித்து இருக்கிறார்கள்  

4தமிழ் சினிமா: ஆடாம ஜெயிச்சோமடா இவ்வருடத்தில் வெளியான படங்களில் குறிப்பிடத்தகுந்த படமாகும்.  

கிறுக்கல்.ப்லாக்ஸ்பாட்: மூடர்கூடம், சூதுகவ்வும் போன்ற படங்கள் ரசிகர்களிடம் நல்ல வரவேற்பு பெற்றது, இதே பாணியில் வெளி வந்திருக்கும் படம் தான் ஆடாம ஜெயிச்சோமடா.  

## படவசூல்

இப்படம் நல்ல வரவேற்பைப் பெற்று முதல் வாரத்தில் ரூ. 4 கோடி வசூல் செய்தது. மொத்ததில் இப்படத்தின் வசூல் ரூ. 10.22 கோடி ஆகும்.
# ஏ. சி. சண்முகம்



**ஏ. சி. சண்முகம் (ஆ. சொ. சண்முகம்)** என்பவர் தமிழ்நாட்டில் உள்ள ஒரு அரசியல் தலைவர் ஆவார். இவர் தமிழ்நாட்டில் உள்ள துளுவ வெள்ளாளர் சாதியினருக்கான சாதி அடிப்படையிலான கட்சியான புதிய நீதிக் கட்சியின் சிறுவனரும் தலைரும் ஆவார். இவர் தன் அரசியல் வாழ்வை அஇஅதிமுகவில் இருந்து துவக்கினார். அனைத்திந்திய அண்ணா திராவிட முன்னேற்றக் கழகம் கட்சியின் சார்பில் 1984 ஆம் ஆண்டு ஏ. சி. சண்முகம் வேலூர் மக்களவைத் தொகுதியிக்கு போட்டியிட்டு 52.93% வாக்கினை பெற்று மக்களவை உறுப்பினராகத் தேர்ந்தெடுக்கப்பட்டார். சட்டமன்ற உறுப்பினராகவும் பதவி வகித்த ஏ. சி சண்முகம் புதிய நீதிக் கட்சியைத் துவக்கினார்.  

2014 ஆம் ஆண்டு, பாஜக வேட்பாளராக வேலூர் மக்களவைத் தொகுதியில் போட்டியிட்டு தோல்வியடைந்தார்.  

2019 ஆம் ஆண்டு வேலூர் மக்களவைத் தொகுதியில் அதிமுக சார்பில் போட்டியிட்டு தோல்வியடைந்தார்.  

## புதிய நீதிக் கட்சி
புதிய நீதி கட்சி, தமிழ்நாட்டில் சாதி அடிப்படையிலான அரசியல் கட்சியாகும். இது முதலியார் சாதியினருக்காக ஏ. சி. சண்முகத்தால் நிறுவப்பட்டது. இந்தக் கட்சி 2001 தமிழ்நாடு சட்டமன்றத் தேர்தலுக்கு சற்று முன்பு தொடங்கப்பட்டது. இந்தக் கட்சியின் தலைவரான இவர் தமிழ்நாடு முழுவதிலும் கணிசமாக உள்ள முதலியார் மற்றும் பிள்ளைமார் சாதியினரைப் பிரதிநிதித்துவப்படுத்துவதாகக் கூறுகிறார்.  

2022 ஆம் ஆண்டு நிலவரப்படி, இந்தக் கட்சி இன்னும் ஏ.சி. சண்முகத்தால் வழிநடத்தப்படுகிறது, மேலும் பெரிய கட்சிகளுடன் தொடர்ந்து கூட்டணி வைத்துள்ளது.  

## தொழில்
சண்முகம் டாக்டர் எம்.ஜி.ஆர் கல்வியியல் மற்றும் ஆராய்ச்சி நிறுவனம் என்ற நிகர்நிலைப் பல்கலைக்கழகத்தின் வேந்தராகவும், ஆரணியில் ராஜராஜேஸ்வரி நிறுவனங்கள் குழுமம் மற்றும் ஏ.சி.எஸ் குழும நிறுவனங்களின் நிறுவனராகவும் உள்ளார்.  

## போட்டியிட்ட தேர்தல்கள்

### இந்தியப் பொதுத் தேர்தல்கள்
| -19.08 |
| --- |

## திரைப்படவியல்

### தயாரிப்பாளராக
| ஆண்டு | படம் | குறிப்புகள் |
| --- | --- | --- |
| 2021 | *அரண்மனை 3* |  |
| 2022 | *காபி வித் காதல்* |  |
| 2024 | *அரண்மனை 4* |  |
| 2025 | *மத கஜ ராஜா* | 2012 இல் படமாக்கப்பட்டு 12 ஆண்டுகள் கழித்து வெளியானது. |
| *கேங்கர்ஸ்* | } |  |
# சம்பத் பால் தேவி



**சம்பத் பால்** (Sampat Pal) வட இந்தியாவின் உத்தரப் பிரதேசம் மாநிலம் புந்தேல்கண்ட் பகுதியைச் சேர்ந்த இந்திய சமூக ஆர்வலர் ஆவார். *"குலாபி கேங்"* என்பதின் நிறுவனர், உத்தரப் பிரதேசத்தை அடிப்படையாகக் கொண்ட இந்த சமூக அமைப்பு, பெண்களின் நலன்கள் மற்றும் அதிகாரமளிப்பதற்கான பணிகளை செய்து வந்தது. அவர் கலர்ஸ் தொலைக்காட்சியில் வெளிவந்த *"பிக் பாஸ் 6"* என்ற ஒரு *"ரியாலிட்"* நிகழ்ச்சியில் பங்கேற்றார்.  

## பின்னணி
சம்பத் பால் நிறுவிய *"குலாபி கேங்"* என்ற நிறுவனம் பெண்களின் உரிமைகளை அதிகரிக்கச் செய்தது. உத்தரப் பிரதேசத்தில் பல மாவட்டங்களில் 270,000 உறுப்பினர்கள் கொண்ட ஒரு ஒழுங்கமைக்கப்பட்ட பெண்கள் இயக்கமாக இது உருவாக்கப்பட்டது. வன்முறைகளுக்கு எஹிராக போராடும் போது இவர்கள் ரோஜா வண்ணம் *(குலாபி)* இளஞ்சிவப்பு புடவைகள் அணிந்து கொண்டும் மற்றும் மூங்கில் குச்சிகளை ஏந்திக் கொண்டும் போராடுகிறார்கள். இவரின் சுயசரிதையில் பிரெஞ்ச் பத்திரிகையாளர் அன்னே பெர்த்தோட் உடனான தனது கூட்டுழைப்பு பற்றி குறிப்பிட்டுள்ளார். பிரித்தானிய ஒலிப்பரப்பு கழகத்தின் அறிக்கையின்படி, "பண்டா" சாதி வேறுபாடுகள் நிறைந்த , நிலப்பிரபுத்துவ மற்றும் ஆண் ஆதிக்க சமூகமாகும். வரதட்சணை கொடுமைகள் மற்றும் உள்ளூர் பாலியல் வன்முறைகளும் சாதாராணமாக நடைபெறக்கூடிய பகுதியாகும். வறுமை, பாகுபாடு மற்றும் பேரினவாதத்தின் நிலப்பரப்பில் ஒரு பெண் விழிப்புடன் இருக்க இக்குழு உருவானது ஆச்சரியம் இல்லை என உள்ளூர்வாசிகள் கூறுகின்றனர்.  

2014 ஆம் ஆண்டு மார்ச் 2 ஆம் தேதி, நிதி சார்பான தவறான குற்றச்சாட்டுக்களின் போது அவரது குழுவினரின் நலன்களை முன்னெடுத்து *"குலாபி கேங்**'கின் தலைமை பொறுப்பை விட்டு பாலி வெளியேறினார். ஆகஸ்ட் 31, 2017 அன்று, "ரங்கபாயனா" என்றழைக்கப்படும் ஒரு நாடக நிறுவனம், "ராஜ்குரு ஹோஸகோட்டே" இயக்கத்தில் சம்பத் பாலின் வாழ்க்கை மற்றும் *"குலாபி கேங்**'கின் நடைமுறையை தழுவி ஒரு நாடகம் இயற்றினார்கள்.
# கிஷோரி அமோன்கர்



**கிஷோரி ரவீந்திர அமோன்கர்** (Kishori Ravindra Amonkar) }} ஒரு முன்னணி இந்திய பாரம்பரிய பாடகியாவார், ஜெய்ப்பூர் "கரானா" அல்லது இசைக்கலைஞர்களின் சமூகம் ஆகியவற்றை போல தனித்துவமான இசை பாணியை பகிர்ந்துகொள்கின்றன. இவர் பாரம்பரிய இசையான "க்யால்" , "தும்ரி" மற்றும் "பஜனைகள்" ஆகியவற்றைப் பாடுபவராக இருந்தார். அமோன்கர் தனது தாயாரும் பாரம்பரிய இசைக் கலைஞருமான "மோகுபாய் குர்டிகார்" என்ற பாடகரிடம் ஜெய்ப்பூர் "கரானா" வை பயின்றார், ஆனாலும் அவரது தொழில் வாழ்க்கையில் பல்வேறு குரல் பாணிகளை பரிசோதித்தார்  

## தொழில்
### பயிற்சி
கிஷோரியின் ஆரம்ப இசைப் பயிற்சிகளை அவரது தாயார் "மோகுபாய் குர்டிகார்" இவருக்கு பயிற்றுவித்தார், அவர் பாரம்பரிய பாடல்களைப் பாடும் வாய்ப்பாடகர் ஆவார். அவர் ஒரு பேட்டியில் தனது தாயார் ஒரு கடினமான ஆசிரியராக இருந்ததாகவும் துவக்கத்தில் தனது தாய் உள்ளீடில்லாத வெறுஞ்சொற்றொடர்களைப் பாடியாதாகவும் தானும் அதனைப் பின்தொடர்ந்து பாடியதாகவும் தெரிவித்துள்ளார். தனது தாயாருடன் மேடைக் கச்சேரிகளின் போது தம்புரா இசைத்ததாகவும் கூறியுள்ளார்.  

### பாரம்பரிய பாடகி
1960 களில் 70 களில் பாரம்பரிய பாடலாசிரியராக அமோன்கரின் வாழ்க்கை வளர்ந்தது. அதற்கு முன்னர், அவருக்கு உடல் நலம் குறந்த காரணத்தால் பாடுவதை குறைத்துக்கொண்டார். தனது சொந்த பாணியிலான பாடல்களைக் கற்றுக் கொள்வதற்காகவும், பாரம்பரிய பாடல்களான "குரானா" வகை பாடல்களைப் படிப்பதற்கும் தனது தொழில் வாழ்க்கையில் இந்த இடைவெளியைப் பயன்படுத்தியதாக அமோன்கர் கூறியுள்ளார்.  

## தனிப்பட்ட வாழ்க்கை மற்றும் இறப்பு
1992 ல் பள்ளி ஆசிரியரான ரவீந்திர அமோன்கரை திருமணம் செய்துகொண்டார். இந்தத் தம்பதியர்களுக்கு பிபாஸ் மற்றும் நிஹார் ஆகிய இரு மகன்கள் உள்ளனர். கிஷோரி அமோன்கர் பம்பாயில் 1932 ஏப்ரல் 10இல் பிறந்தார்.  

## விருதுகள்
1987 ஆம் ஆண்டில் நாட்டு மக்களுக்கு வழங்கப்படும் உயரிய விருதான பத்ம பூசண் மற்றும் 2002 ஆம் ஆண்டில் பத்ம விபூசண் உட்பட இந்தியாவின் பல தேசிய விருதுகளையும் இவர் பெற்றார். 1985 ஆம் ஆண்டிற்கான "சங்கீத நாடக அகாதமி விருது" மற்றும் 2009 ஆம் ஆண்டிற்கான "சங்கீத நாடக அகாதமி கூட்டாளர்" விருது வழங்கப்பட்டது. 1991 ஆம் ஆண்டில் கௌரவ டாக்டர் டி. எம். ஏ. பாய் முதன்மையான கொங்கனி விருது வழங்கப்பட்டது. 2016 ஆம் ஆண்டில், பாரம்பரிய இசைக்கு வழங்கப்படும் எம். எஸ். சுப்புலட்சுமி விருது பெறும் ஏழு பெறுநர்களில் ஒருவராக இருந்தார்.
# அனு அகர்வால்


**அனு அகர்வால்** ( Anu Aggarwal) 1969 ஜனவரி 11 அன்று பிறந்த இவர் ஒரு முன்னாள் இந்திய நடிகை மற்றும் விளம்பர நடிகை ஆவார். ஆஷ்கி, தி கிளவுட் டோர் * மற்றும் * திருடா திருடா "ஆகிய திரைப்படங்களில் நடித்ததன் மூலம் பரவலாக அறியப்படுகிறார்.  

## தனிப்பட்ட வாழ்க்கை, தொழில்
அகர்வால் 1969 ஜனவரி 11 அன்று புது தில்லியில் பிறந்தார், சென்னையில் வளர்ந்தார். தில்லி பல்கலைக்கழகத்தில் சமூகவியலில் தங்கப் பதக்கம் பெற்றார். இவர் ஒரு தொழில் முறை பளு தூக்கும் வீரர் ஆவார். விபத்திற்குப் பின்னர் தொழில் முறை பளு தூக்கும் பல போட்டிகளில் போட்டியிட்டார்.  

## திரைப்பட வரிசை
| வருடம் | படங்கள் | பாத்திரம் | குறிப்புகள் |
| --- | --- | --- | --- |
| 1988 | "இசி பஹானே" | சந்திரம்மா | தொலைக்காட்சித் தொடர் |
| 1990 | "ஆஷிகி" | அனு வர்கீஸ் | அறிமுகத் திரைப்படம் |
| 1992 | " கசாப் தமாசா" | கங்கா |  |
| 1993 | "திருடா திருடா" | சந்திர லேகா " லேகா" | தமிழ்த் திரைப்படம் |
| 1993 | "கிங் அங்கிள்" | ஃபென்னி ஃபெர்னான்டோ |  |
| 1993 | கல்-நாயக்கா" | கிரண்/ அனுராதா ஆர். பக்‌ஷி |  |
| 1994 | "த க்ளௌட் டோர்" | இளவரசி குராங்கி | குறும் படம் |
| 1994- 1997 | பிபிஎல் ஓயே! | அசின் | தொலைக்காட்சித் தொடர் |
| 1995 | ஜனம் குன்ந்தி" | கிரண் எம் பிரசாத் / கிரண் ஆர். கபூர் |  |
| 1995 | ராம் சாஸ்திரா" | "லவ் மெஷின்" பாடலில் சிறப்புத் தோற்றம் |  |
| 1996 | "ரிட்டர்ன் ஆப் த ஜ்வெல் தீப்" | இளவரசி விஷாகா |  |
# நியாஸ் தீவு



(Nias island) இந்தோனேசியா நாட்டின் சுமத்திரா தீவிற்கு மேற்கு பகுதியில் சங்கிலிதொடர் போன்று அமைந்த தீவுக்கூட்டத்தில் உள்ள ஒரு தீவாகும். நியாஸ் தீவின் மொத்த பரப்பளவு 5,121.30 சதுர கி.மீ. இது வட சுமித்திரா மாகாணத்திற்கு உட்பட்டது. இதன் நிர்வாக பிரிவுகள்: நியாஸ் , தென் நியாஸ் , வட நியாஸ், மேற்கு நியாஸ் ஆகும். நியாஸ் தீவே வட சுமித்திரா மாகாணத்தில் உள்ள தீவுகளிலேயே பெரியதாகும்.  

நியாஸ் தீவின் பெரிய நகரமாக குனுங்சிடோலி நகரம் இருக்கிறது. லோட்டு, லகோமி, டெலுக் டலம் போன்றவை பிற முக்கிய நகரங்களாகும்.  

## அலை சறுக்கு
நியாஸ் தீவு சர்வதேச அளவில் அலைசறுக்கு விளையாட்டிற்கு புகழ்பெற்ற இடமாகும். டெலுக் டலம் அருகேயுள்ள சோரக் பே என்ற இடம் சிறப்பானதாகும்.==  

## சுனாமி மற்றும் பூகம்பங்கள் 2004 மற்றும் 2005
டிசம்பர் 26, 2004 இல், 2004 ஆம் ஆண்டு இந்தியப் பெருங்கடல் நிலநடுக்கம் , தீவின் வடக்கே சில கிலோமீட்டர் தூரத்தைத் தொட்டது, சுனாமிகள் 10 மீட்டர் (33 அடி) உயரமாக உருவாக்கின . 122 பேர் கொல்லப்பட்டனர் மற்றும் நூற்றுக்கணக்கானோர் வீடில்லாதவர்களாக இருந்தனர்.  

2005 ஆம் ஆண்டு மார்ச் 28 ஆம் தேதி, 2004 நியாஸ்-சிமீலுலு பூகம்பத்தால் தீவு மீண்டும் பாதிக்கப்பட்டது.
# வெண்நிலா வீடு



**வெண்நிலா வீடு** 2014 ஆம் ஆண்டு செந்தில்குமார் மற்றும் விஜயலட்சுமி நடிப்பில், வெற்றி மகாலிங்கம் இயக்கத்தில், தன்ராஜ் மாணிக்கம் இசையில் வெளியான தமிழ்த் திரைப்படம். இப்படத்தின் கதை *கய் டீ முஃபஸ்ஸன்ட்* என்பவர் இயக்கிய *தி நெக்லஸ்* என்ற குறும்படத்தைத் தழுவி அமைந்தது.  

## கதைச்சுருக்கம்
கிராமத்தில் வாழும் கார்த்திக் (செந்தில்குமார்) அவரது மனைவி தேன்மொழி (விஜயலட்சுமி) மகள் வெண்ணிலா. கார்த்திக்கிற்கு நகரத்தில் வேலை கிடைப்பதால், ஒரு அடுக்குமாடிக் குடியிருப்பில் உள்ள வீட்டுக்கு குடிவருகின்றனர். அவர்கள் வீட்டின் அருகிலுள்ள வீட்டுக்குத் தன் கணவனுடன் குடிவருபவள் இளவரசி (சிரிண்டா அர்ஹான்). முதலில் இளவரசியின் முரட்டுத்தனமான மற்றும் வாய்த்துடுக்கான பேச்சால் அவளிடமிருந்து விலகி இருக்கும் தேன்மொழி, இளவரசி அவளுக்கு செய்யும் உதவியின் காரணமாக நட்பாகிறாள். தன் முதலாளி வீட்டுத் திருமணத்திற்கு தேன்மொழியை அழைத்துச்செல்ல விரும்புகிறான் கார்த்திக். தான் அணிந்துவர தங்கநகை இல்லாததால் திருமணத்திற்கு வர மறுக்கிறாள் தேன்மொழி. இளவரசியிடம் நகைகளை இரவல் வாங்கி அணிந்துவர எண்ணி அவளிடம் சென்று கேட்கிறாள். இளவரசியும் பெருந்தன்மையோடு கொடுக்கிறாள். திருமணத்திற்குச் சென்று திரும்பும் வழியில் தேன்மொழியின் கழுத்திலுள்ள நகை திருடுபோகிறது.  

அதிர்ச்சியடையும் தேன்மொழி மற்றும் கார்த்திக் வீட்டிற்கு வந்து இளவரசியிடம் நடந்ததைக் கூறுகின்றனர். இளவரசி தன் தந்தையிடம் நடந்ததைக் கூறி உதவி கேட்கிறாள். அவளின் தந்தை கந்துவட்டி தொழில் செய்பவர். கார்த்திக்கை காவல் நிலையத்தில் புகாரளிக்கச் சொல்கிறார். காவல் ஆய்வாளர், கார்த்திக்கின் மீதே சந்தேகம் கொண்டு இளவரசியின் தந்தையிடம் கார்த்திக்கின் நடவடிக்கைகளைக் கவனிக்கும்படி கூறுகிறார். தன் மகள் இளவரசியிடம் கார்த்திக் மற்றும் தேன்மொழி இருவரும் நகையை மறைத்து வைத்துக்கொண்டு திருடு போனதாக நாடகம் ஆடுவதாக சொல்வதை முதலில் நம்ப மறுக்கும் இளவரசி பிறகு தந்தை சொல்வதில் உண்மை இருக்கலாம் என்று நம்புகிறார். கார்த்திக் மற்றும் தேன்மொழியின் நடவடிக்கைகளைக் கண்காணிக்க தன் தந்தையின் திட்டத்தை இளவரசி செயல்படுத்துகிறார். அதனால் என்னென்ன விளைவுகள் ஏற்படுகிறது? கார்த்திக்கின் குடும்பம் எப்படி பாதிக்கப்பட்டது? என்பதே மீதிக்கதை.  

## நடிகர்கள்

- செந்தில்குமார் - கார்த்திக்
- விஜயலட்சுமி - தேன்மொழி
- பாண்டி
- சிரிண்டா அர்ஹான்
- வி. ஜே. சேட்டை செந்தில்
- வி. ஜே. திண்டுக்கல் சரவணன்

**பாடலில் சிறப்புத்தோற்றம்**  

- சிவகார்த்திகேயன்
- பிரேம்ஜி அமரன்
- வெங்கட் பிரபு
- உதயநிதி ஸ்டாலின்
- கிருஷ்ணா
- ஸ்ரீஜா சந்திரன் (சரவணன் மீனாட்சி நாடகத்தில் நடித்தவர்)
- ராம் சரவணா

## இசை
படத்தின் இசையமைப்பாளர் தன்ராஜ் மாணிக்கம். பாடலாசிரியர்கள் வெற்றி மகாலிங்கம் மற்றும் கபிலன். படத்தின் பாடல்கள் சேரன் வெளியிட தமிழச்சி தங்கபாண்டியன் மற்றும் ஆர். கே. செல்வமணி பெற்றுக்கொண்டனர்.  
| 1 | சிலு சிலு | கபிலன் | கார்த்திக் |  |
| --- | --- | --- | --- | --- |
| 2 | நாயன ஓசை கேட்டேன் | கபிலன் | சக்திஸ்ரீ கோபாலன் |  |
| 3 | ஆள அதட்டுது வயசு | கபிலன் | வேல்முருகன், பத்மலதா |  |
| 4 | ஜானி ஜானி | வெற்றி மகாலிங்கம் | கானா பாலா, தன்ராஜ் மாணிக்கம் |  |
| 5 | ஜானி ஜானி | வெற்றி மகாலிங்கம் | சத்யப்ரகாஷ் |  |
| 6 | வெண்ணிலா வீட்டுக்குள்ள | வெற்றி மகாலிங்கம் | வீனா அருண் |  |
| 7 | இசை | இசைக்கருவிகள் | சக்திஸ்ரீ கோபாலன் | } |
# மரியா குர்சோவா



**மரியா குர்சோவா** (*Maria Kursova*) என்பவர் உருசிய- ஆர்மீனிய பெண் சதுரங்க கிராண்டு மாசுட்டர் ஆவார். இவர் 1986 ஆம் ஆண்டு சனவரி மாதம் மூன்றாம் நாள் உருசியாவின் செவெரோத்வின்சுக் நகரில் பிறந்தார் . பிடே அமைப்பு வழங்கும் பெண் கிராண்டு மாசுட்டர் பட்டத்துடன் இவர் சதுரங்கம் ஆடி வருகின்றார். 1996 ஆம் ஆண்டு நடைபெற்ற 10 வயதுக்கு உட்பட்டோர் பெண்கள் உலக சதுரங்கப் போட்டியில் முதலிடம் பிடித்தார். இதேபோல 2001 இல் நடைபெற்ற ஐரோப்பிய பெண்கள் அணி சதுரங்கச் சாம்பியன் பட்டப் போட்டியிலும் வெற்றி பெற்றார்.  

2003 ஆம் ஆண்டில் நடைபெற்ற 18 வயதுக்கு உட்பட்டோருக்கான ஐரோப்பிய பெண்கள் சதுரங்கச் சாம்பியன் பட்டப் போட்டியில் நட்டாலியாபோகோனினாவுடன் சமநிலை புள்ளிகள் எடுத்து முதல் இடத்திற்கான போட்டியில் இரண்டாம் இடம் பிடித்தார் . 1998 ஆம் ஆண்டு நடைபெற்ற 12 வயதுக்கு உட்பட்டோர் பெண்கள் ஐரோப்பிய சதுரங்க சாம்பியன் பட்டப் போட்டியில் வெண்கலப் பதக்கம் வென்றார் .  

பெண்கள் உலக சதுரங்க சாம்பியன் பட்டப் போட்டியில் 2006 ஆம் ஆண்டு குர்சோவா கலந்துகொண்டு விளையாடினார். முதல் சுற்றில் சீன வீராங்கனை சாவோ சியுவைத் தோற்கடித்தார் என்றாலும் இரண்டாவது சுற்றில் உருசிய வீராங்கனை இகாடெரினா கோவாலெவ்சிகயாவிடம் வீழ்ந்தார்.  

2011 ஆம் ஆண்டு முதல் குர்சோவா ஆர்மீனியாவிற்காக விளையாடி வருகிறார் . 2012 இல் பெண்கள் ஆர்மீனிய சதுரங்க சாம்பியன் பட்டத்தை வென்றார் .  

பெண்கள் சதுரங்க ஒலிம்பியாடு போட்டிகளில் இவர் ஆர்மீனியா அணிக்காக 2012 மற்றும் 2014 ஆம் ஆண்டுகளில் விளையாடினார். 2011 மற்றும் 2015 ஆம் ஆண்டுகளில் பெண்கள் அணி உலக சதுரங்க சாம்பியன் பட்டப் போட்டியில் பங்கேற்று விளையாடினார். இதேபோல 2011 மற்றும் 2013 ஆம் ஆண்டுகளில் பெண்கள் ஐரோப்பிய அணி சாம்பியன் பட்டப் போட்டியிலும் பங்கேற்று விளையாடினார் .  

2016 ஐரோப்பிய தனிநபர் சதுரங்க சாம்பியன் பட்டப் போட்டியில் குர்சோவா இரண்டு வீராங்கனைகளிடம் வெற்றியும் யோவாங்கா அவுசுகா என்ற பிரித்தானிய வீராங்கனையுடன் சமநிலையும் பெற்றார் .  

ஆர்மீனிய கிராண்டு மாசுட்டர் ஆர்மான் பாசிக்யன் என்ற சதுரங்க வீர்ரை குர்சோவா திருமணம் செய்து கொண்டார் .
# நெய்வாசல் ஊராட்சி (தஞ்சாவூர்)



**நெய்வாசல் ஊராட்சி** (*Neivasal Gram Panchayat*), தமிழ்நாட்டின் தஞ்சாவூர் மாவட்டத்தில் உள்ள திருப்பனந்தாள் வட்டாரத்தில் அமைந்துள்ளது. இந்த ஊராட்சி, திருவிடைமருதூர் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.  

## மக்கள் தொகை
2011 ஆம் ஆண்டு எடுக்கப்பட்ட மக்கட்தொகை கணக்கெடுப்பின் படி, இந்த ஊராட்சியில் மொத்தம் 982 பேர் வசிக்கின்றனர். இந்த ஊராட்சியில் மொத்தம் 241 வீடுகள் உள்ளன. இக்கிராம மக்களின் சராசரி எழுத்தறிவு விகிதம் 76.2% மற்றும் பெண்களின் எழுத்தறிவு விகிதம் 34.9% ஆகும்.
# ஹேமா உபாத்யாய்



**ஹேமா உபாத்யாய்** (Hema Upadhyay 1972 டிசம்பர் 11- டிசம்பர் 11, 2015 அன்று பிறந்த இவர் மும்பையை அடிப்படையாகக் கொண்ட இந்திய கலைஞர் ஆவார். அவர் புகைப்படத்திற்காகவும் சிற்பக் கலைக்காகவும் நிறுவல் கலைக்காகவும் அறியப்படுகிறார். 2015ஆம் ஆண்டில் அவர் மரணமடையும் வரை அந்த செயலில் இருந்தார்.  

## சொந்த வாழ்க்கை

பரோடாவில் பிறந்த இவர் 1992 இல் தனது எதிர்கால கணவரும் மற்றும் சக கலைஞமான சின்டன் உபாத்யை என்பவரைச் சந்தித்தார். இவர்கள் 1998 இல் திருமணம் செய்து கொண்டனர், மற்றும் மும்பையில் வசிக்க ஆரம்பித்தனர். 2010 ஆம் ஆண்டில் விவாகரத்து கோரும் முன் பல கண்காட்சிகளில் அவர்கள் ஒன்றாக இணைந்து பணியாற்றினர். இவர்கள் 2014ஆம் ஆண்டில் அதிகாரப்பூர்வமாக விவாகரத்து செய்தனர். பின்னர், சின்டன் தில்லி சென்றார், ஹேமா ஜுஹு-தாரா சாலையில் ஒரு அடுக்கு மாடி வீட்டில் வாழ்ந்தார்.  

## அருங்காட்சியகம், கண்காட்சிகள்
2004 ஆம் ஆண்டு முதல், ஹேமா உபாத்யாய் சீனாவின் பெய்ஜிங்கில், *"உல்லன்ஸ் சென்டர் ஃபார் த கான்டெம்பரரி ஆர்ட்"* என்ற பல்வேறு குழு நிகழ்ச்சிகளில் ஒரு பகுதியாக நிறுவப்பட்டது. உரோமில் நடைபெற்ற "மேக்ரோ அருங்காட்சியகத்தின் துவக்க நிகழ்வில் பங்கேற்ற ஒரே இந்திய கலைஞர் ஆவார்.  

## இறப்பு

ஹேமா உபாத்யா மற்றும் அவரது வழக்கறிஞர் ஹரேஷ் பம்பானி ஆகியோர் வெள்ளிக்கிழமை 11 டிசம்பர் 2015 அன்று கொல்லப்பட்டனர். அவரது முன்னாள் கணவர் சின்டன் மீதான நீதிமன்ற வழக்குகளில் ஹேமாவிற்காக வாதாடினார். 2010 இல் விவாகரத்து கோரி தாக்கல் செய்த பின்னர், 2014 ஆம் ஆண்டில் விவாகரத்து பெறும் வரை சின்ண்டன் மற்றும் ஹேமா ஆகிய இருவரும் மும்பை வீட்டில் வெவ்வேறு அறைகளில் வாழ்ந்தனர்.
# லிலிட் காலோயன்



**லிலிட் காலோயன்** (*Lilit Galojan*) என்பவர் ஆர்மீனிய பெண் சதுரங்க கிராண்டு மாசுட்டர் ஆவார். இவர் 1983 ஆம் ஆண்டு சூன் மாதம் 17 ஆம் நாள் பிறந்தார். 2009 ஆம் ஆண்டு முதல் பிடே அமைப்பு வழங்கும் ஆர்மீனிய பெண் கிராண்டு மாசுட்டர் பட்டம் மற்றும் 2010 முதல் அனைத்துலக சதுரங்க மாசுட்டர் பட்டங்களுடன் இவர் சதுரங்கம் ஆடி வருகின்றார். இரண்டுமுறை ஆர்மீனிய பெண்கள் சதுரங்க சாம்பியன் பட்டத்தை லிலிட் வென்றுள்ளார்.  

## சதுரங்க வாழ்க்கை

2009 ஆம் ஆண்டில் பெண் கிராண்டு மாசுட்டர் பட்டமும், 2010 இல் அனைத்துலக சதுரங்க மாசுட்டர் பட்டமும் காலோயனுக்கு கிடைத்தது. 1995 ஆம் ஆண்டு நடைபெற்ற 12 வயதுக்கு உட்பட்டோர் பெண்கள் ஆர்மீனிய சாம்பியன் சதுரங்கப் போட்டியில் முதலிடம் பிடித்தார்.1997 இல் 14 வயதுக்கு உட்பட்டோர் போட்டி, 1998 இல் 16 வயதுக்கு உட்பட்டோர் போட்டி, 1999 இல் 18 வயதுக்கு உட்பட்டோர் போட்டிகளையும் வென்றார். மேலும் இவர் 2008, 2009 ஆம் ஆண்டுகளில் ஆர்மீனியாவின் முதுநிலை சதுரங்க சாம்பியன் பட்டங்களை இரண்டு முறை வென்றார். 2009, 2011, 2015 ஆம் ஆண்டுகளில் உலக அளவில் நடைபெற்ற அணிகளுக்கு இடையிலான சதுரங்கப் போட்டியிலும், 2005, 2009, 2011, 2015, 2017 ஆண்டுகளில் நடைபெற்ற அணிகளுக்கு இடையிலான ஐரோப்பிய சதுரங்க சாம்பியன் பட்டப் போட்டியிலும் லிலிட் காலோயன் பங்குபெற்று விளையாடினார்.
# முள்ளங்குடி ஊராட்சி (தஞ்சாவூர்)



**முள்ளங்குடி ஊராட்சி** (*Mullangudi Gram Panchayat*), தமிழ்நாட்டின் தஞ்சாவூர் மாவட்டத்தில் உள்ள திருப்பனந்தாள் வட்டாரத்தில் அமைந்துள்ளது. இந்த ஊராட்சி, திருவிடைமருதூர் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.  

## மக்கள் தொகை
2011 ஆம் ஆண்டு எடுக்கப்பட்ட மக்கட்தொகை கணக்கெடுப்பின் படி, இந்த ஊராட்சியில் மொத்தம் 3269 பேர் வசிக்கின்றனர். இந்த ஊராட்சியில் மொத்தம் 818 வீடுகள் உள்ளன. இக்கிராம மக்களின் சராசரி எழுத்தறிவு விகிதம் 72.7% மற்றும் பெண்களின் எழுத்தறிவு விகிதம் 32.8% ஆகும்.
# சைக்ளமிக் அமிலம்


**சைக்ளமிக் அமிலம்** (*Cyclamic acid*) என்பது C<sub>6</sub>H<sub>13</sub>NO<sub>3</sub>S என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஐரோப்பிய ஒன்றிய எண் ஐ952 என்ற எண்ணால் இச்சேர்மம் அடையாளப்படுத்தப்படுகிறது.  

சாயங்கள் மற்றும் நெகிழிகள் தயாரிப்பில் பொதுவாக சைக்ளமிக் அமிலம் வினையூக்கியாகப் பயன்படுத்தப்படுகிறது. மேலும் ஆய்வகங்களில் ஒரு வினைப்பொருளாகவும் இதை பயன்படுத்துகிறார்கள்.  

சைக்ளமிக் அமிலத்தின் சோடியம் மற்றும் கால்சியம் உப்புகள் செயற்கை இனிப்பூட்டிகளாக சைக்ளமேட்டு என்ற பெயரில் பயன்படுத்தப்படுகின்றன .